તો બીજી તરફ સરકાર વિપક્ષને વાંકદેખી ગણાવતા કહે છે કે માતાજીના પર્વ અને ગુજરાતમાં નવરાત્રીનું મહત્ત્વ જોતાં આ વેકેશન જાહેર કરવામાં આવ્યું છે. ગુજરાતના શિક્ષણપ્રધાન ભૂપેન્દ્રાસિંહ ચુડાસમાએ `જન્મભૂમિ' સાથેની વાતચીતમાં કહ્યું કે નવરાત્રિ સમયે ગુજરાતમાં એનું મહત્ત્વ જોઈ આ વેકેશન જાહેર કરવામાં આવ્યું છે અને સ્કૂલ કૉલેજના એકેડેમિક કેલેન્ડર પર અસર ના પડે એ માટે 7 દિવસનું વેકેશન રાખવામાં આવ્યું છે અને દિવાળી વેકેશનને ટૂંકું કરવામાં આવ્યું છે જેથી કોઈ સમસ્યા ના સર્જાય.